Let Malaysia Airlines 370

Let Malaysia Airlines 370 bol let spoločnosti Malaysia Airlines, ktorý letel 8. marca 2014 z Medzinárodného letiska v Kuala Lumpur v Malajzii na Pekinské medzinárodné letisko v Číne. Lietadlo bolo typu Boeing 777-200ER a malo registračné označenie 9M-MRO. Na palube bolo 227 pasažierov a 12 členov posádky. Let vzlietol o 00:41 miestneho času (16:41 UTC). Pristátie v Pekingu bolo naplánované na 06:30 (22:30 UTC). O 01:22 (17:22 UTC) riadiace stredisko letov stratilo s lietadlom kontakt. Lietadlo nevyslalo žiadny núdzový signál ani nič, čo by naznačovalo problémy, poruchu alebo zmenu naplánovaného letu. Počasie v tej oblasti taktiež nevykazovalo známky abnormality, prípadne vlastnosti, ktoré by mohli let akokoľvek ohroziť.

 Lietadlo 
Išlo o lietadlo Boeing 777-200ER, pričom označenie „200ER“ znamená, že ide o verziu 777 s predĺženým doletom. Písmená „ER“ sú skratkou z , v preklade predĺžený dolet. Lietadlo malo v minulosti poškodený koniec krídla pri pojazde na letiskovej dráhe, ale táto porucha bola odstránená podľa servisných pravidiel spoločnosti Boeing. Posledná podrobná servisná kontrola lietadla bola vykonaná vo februári 2014 a aj v prípade recidívy počas letu by podľa odborníkov nemohla spôsobiť okamžitú dezintegráciu (rozpadnutie) stroja či haváriu.

 Posádka 
Na palube bol 53-ročný kapitán Zaharie Ahmad Shah z Malajzie, ktorý pre Malaysia Airlines pracoval 33 rokov. Druhý pilot, ktorý tu noc lietadlo pilotoval, bol 21-ročný Fariq Abdul Hamid, on mal 7-ročné skúsenosti s lietaním, ale s Boeingom 777-200ER, mal iba 39 hodín.

 Cestujúci 
Z 227 cestujúcich, bolo 153 čínskych občanov, 39 malajských občanov, a zbytok bol z ďalších 12 štátov (napr. Thajsko, Singapur, Japonsko, Kórejská republika, Katar, Hongkong, ...)

 Vyšetrovanie udalosti 
náhľad|255px|1. posledná známa pozícia2. poloha jedného z nepotvrdených nálezov trosiek v prehľadávanom priestore juhozápadne od Austrálie
náhľad|right|255px|Analyzačná mapa udalosti a situačný popis

 Časová tabuľka záznamov komunikácie a dátových prenosov s lietadlom 
+ Čas letu  Time  Udalosť Malajský čas UTC 00:00  8. marca  7. marca  Štart z medzinárodného letiska v Kuala Lumpur 00:41  16:41 00:20  01:01  17:01  Posádka potvrdzuje letovú hladinu 350 ()The Guardian, "MH370: plný prepis komunikácie s posádkou" 00:26  01:07  17:07  Zachytený posledný prenos zo systému ACARS;Out of Control Videos, "Timing of ACARS deactivation unclear. Last ACARS message at 01:07 was not necessarily point at which system was turned off"  posádka opäť potvrdzuje letovú hladinu 350 00:38  01:19  17:19  Posledný hlasový kontakt s malajským riadením letovDaily Mail, "Was Malaysian co-pilot's last message to base a secret distress signal? Officials investigate possibility unusual sign-off may have indicated something was wrong" 00:40  01:21  17:21  Posledný kontakt so sekundárnym radarovým odpovedačom na pozícii  00:41  01:22  17:22  Transpondér a Multilateračný sledovací systém s integrovaným ADS-B nie je v prevádzke. 00:49  01:30  17:30  Pokus o hlasový rádiový kontakt s iným lietadlom na žiadosť vietnamskej letovej kontroly; odpoveďou bolo len nezrozumiteľné mumlanie a statické praskanie v rádiu 00:56  01:37  17:37  Neuskutočnený očakávaný prenos dát z ACARSu v plánovanom polhodinovom intervale 01:34  02:15  18:15  Posledný radarový kontakt s vojenským radarom Malajzie, 200 míľ severozápadne od Penangu 01:41  02:22  18:22  Prvý zo šiestich Classic Aero pingov (začiatok nadväzovania rádiového kontaktu) (od posledného prenosu ACARS) cez satelit Inmarsat-3 F1 02:59  03:40  19:40  Druhý zo šiestich pingov so satelitom Inmarsat 03:59  04:40  20:40  Tretí zo šiestich pingov so satelitom Inmarsat 04:59  05:40  21:40  Štvrtý zo šiestich pingov so satelitom Inmarsat 05:49  06:30  22:30  Neuskutočnený plánovaný prílet na Medzinárodné letisko v Pekingu 05:59  06:40  22:40  Piaty zo šiestich pingov so satelitom Inmarsat 06:43  07:24  23:24  Malaysia Airlines oficiálne prehlásila let za stratený 07:30  08:11  8. marca  Šiesty a posledný úspešný automatický ping so satelitom Inmarsat-3 F1 00:11 07:38  08:19  00:19  Neplánovaný, nevysvetlený čiastočný ping vyslaný lietadlom"Missing Malaysia plane: What we know". BBC News, 25 March 2014 08:34  09:15  01:15  Inmarsat vysiela naplánovaný ping lietadlu, bez odpovede

Riadiace stredisko letov stratilo kontakt s lietadlom o 01:22 (17:22 UTC). Okamžite sa začalo pátranie po stopách alebo troskách lietadla v oblasti posledného známeho kontaktu a zapojili sa do neho desiatky lodí a lietadiel z 11 krajín sveta.

Po začatí vyšetrovania sa čoskoro prišlo na fakt, že dvaja pasažieri cestovali na ukradnuté pasy. Podľa správ z rána 11. marca išlo o dvoch Iráncov, 18-ročného Pouriho Nourmohammadiho, smerujúceho do Nemecka kvôli azylu a 29-ročného Delavara Seyeda Mohammada Reza. Spojitosť týchto pasažierov s teroristickými organizáciami nebola vylúčená, ale ani potvrdená alebo pravdepodobná.

11. marca večer bolo oznámené, že záznamy vojenského radaru naznačujú veľmi neobvyklý odklon letu od plánovanej trasy. Lietadlo zmenilo kurz na Kota Bharu a zostúpilo na nižšiu letovú hladinu. Let smeroval ďalej do Melackého prielivu, kde bola radarom poslednýkrát zaznamenaná jeho pozícia. Dochádzalo k rôznym interpretáciám záznamov a informačnému šumu, na čo Indonézia reagovala pozastavením záchranných operácií, až kým sa situácia ohľadom polohy lietadla nevyjasní. 12. marca The Wall Street Journal uviedol, že podľa tvrdení amerických vyšetrovateľov lietadlo po strate kontaktu letelo ešte niekoľko hodín.

Tvrdenie sa opieralo o údaje zasielané cez satelit z motorov Rolls-Royce. 13. marca Malajský minister dopravy tieto informácie spochybnil.

Existuje svedectvo robotníka ropnej plošiny v Juhočínskom mori, ktorý údajne videl „horiace lietadlo vo veľkej výške“ približne 70 km smerom k pozícii , teda v miestach, kde sa uvádza strata kontaktu a zmiznutie.

14. marca vyšetrovatelia a ďalšie úrady disponujúce dôležitými informáciami o incidente, publikovali teóriu o úmyselnom vypnutí komunikácie z lietadla a potvrdili s väčšou istotou zmenu kurzu smerom na západ a juh ponad vody Indického oceánu.

20. marca predseda austrálskej vlády Tony Abbott ohlásil v parlamente, že satelity zaznamenali dva veľké objekty (jeden o dĺžke až 24m) v Indickom oceáne. 22. marca tento nález potvrdili aj čínske satelity. Poloha objektov je približne , čo je asi 3,170 km juhozápadne od austrálskeho Perthu.Malaysia Airlines MH370: Chinese satellites spot new possible debris from missing plane Australian Broadcast Corporation Napokon sa ukázalo, že ide o plávajúce smeti, nesúvisiace so strateným letom.

24. marca Malaysia Airlines oznámila, že niet rozumných pochýb o tom, že lietadlo dopadlo do mora a haváriu nikto na palube neprežil

28. marca sa na základe upresňovania analýz dát z radarov a satelitov a revidovaných dát odhadu rýchlosti lietadla presunulo hľadanie asi  severovýchodným smerom na plochu o rozlohe približne . Do pátrania sa zapojilo aj plavidlo austrálskych námorných obranných síl ADV Ocean Shield, vybavené lokalizačným prijímačom TPL-25, ktorý už začiatkom apríla začal prehľadávať cieľovú oblasť a pomocou lokalizátora sa snažil zachytiť signál núdzového vysielača čiernych skriniek, ktorých batéria vydrží približne len do 7. apríla.BBC News, 31. marca 2014

To napokon hľadaný signál 5. apríla približne na pozícii  zachytilo a predbežne vyhodnotilo ako konzistentný so signálom z oboch ultrazvukových majákov, ktoré sú súčasťou letových zapisovačov (tzv. čiernych skriniek)". Nateraz však nie je potvrdené, že signál skutočne pochádza zo zapisovačov na palube MH370.

8. apríla pátracia loď Ocean Shields zachytila ďalšie dva signály z hĺbky , veľmi blízke tým z 5. apríla.

14. apríla Ocean Shield našla olejovú škvrnu a pokračovala v pátraní špeciálnym hĺbkovým sonarom Bluefin-21. Ten sa však kvôli dosiahnutej maximálnej hĺbke z bezpečnostných dôvodov vypol. Misia pokračovala na druhý deň. 18. apríla bola vzorka olejových škvŕn analyzovaná ako negatívna (nie je pôvodom zo strateného lietadla).

24. apríla boli objavené trosky nitovaného kovového plátu na pobreží Západnej Austrálie. Neskôr bolo potvrdené, že ani tento kus nepatrí k hľadanému lietadlu.

Austrálsky premiér Tony Abbot a Angus Houston z JACC (Joint Agency Coordination Centre) 28. apríla oznámili, že pátranie po troskách sa zameria na morské dno a letecké pátranie sa zastavuje, pretože v priebehu času by sa už všetky trosky ponorili.

Americké námorníctvo (US Navy) 5. mája predĺžilo zmluvu pre pátranie prístrojom Bluefin-21.

22. mája bolo pátranie obnovené po nevyhnutných opravách zariadenia Bluefin-21.

 Problematika analýz 
Aj napriek tomu, že úradujúci minister dopravy Malajzie Hishammuddin Hussein poprel existenciu problémov medzi krajinami, ktoré mohli disponovať informáciami o trase zmiznutého lietadla po vypnutí transpondéra, podľa viacerých akademických zdrojov je tam množstvo regionálnych konfliktov, ktoré zabraňujú efektívnej spolupráci a výmene informácií pri hľadaní.Malakunas, Karl (AFP) "Distrust adding to Malaysian jet confusion: analysts". Google News. 14 March 2014. Experti na medzinárodné vzťahy zároveň poukazujú na pretrvávajúce súperenie o suverenitu a národné záujmy v inkriminovanej oblasti, citlivé otázky bezpečnosti a špionáže, ktoré veľmi sťažujú multilaterálnu spoluprácu.

Malajzia spočiatku odmietla zverejniť zdrojové dáta zo svojho vojenského radaru, pretože informácie by mohli byť "príliš citlivé", ale neskôr na zverejnenie pristúpili. Armádni experti na príkladoch vysvetľujú, ako môže byť prístup k radarovým informáciám citlivý na vojenskej úrovni: "rýchlosť, s akou dokážu monitorovať sledované územie môže odhaliť, na akej úrovni pokročilosti je radarový systém".
Práve preto niektoré krajiny, aj keď zrejme disponujú radarovými dátami o lietadle po vypnutí transpondéra, nie sú ochotné poskytnúť akékoľvek informácie, pretože by mohli odhaliť ich obranné schopnosti a ohroziť ich vlastnú bezpečnosť. Podobne aj ponorky, hliadkujúce v Juhočínskom mori, mohli mať informácie z mimoriadnej udalosti vo vode (dopad predmetov na hladinu, náraz vraku na dno atď.), ale poskytnutie týchto informácií by mohlo prezradiť umiestnenie ponorky a fakt, že sa tam nejaká nachádzala.

 Obnovenie vyšetrovania 
Malajzijské ministerstvo dopravy v roku 2025 oznámilo zámer obnoviť vyšetrovanie od 30. decembra 2025. Dohoda s prieskumnou spoločnosťou Ocean Infinity „na cielenom území, ktoré bolo vyhodnotené ako oblasť s najväčšou pravdepodobnosťou na nájdenia lietadla“, má nadviazať na predošlé pátracie operácie. Ocean Infinity už predtým bezúspešne viedla pátracie operácie po lietadle.

 Iné projekty 

 Referencie 

Kategória:Letecké nehody
Kategória:Udalosti v 2014
Kategória:2014 v Malajzii